﻿ Anexa nr 1 la Dispoziția nr 297 din 23 04 2012 CAPITOLUL I Domeniul de aplicare şi principii generale Domeniul de aplicare Art 1 - (1) Codul etic al personalului din cadrul Consiliului Judeţean Bihor, reglementează normele de conduită etică şi profesională a angajaţilor - funcţionari publici şi personal contractual (2) Normele de etică profesională prevăzute de prezentul cod sunt obligatorii pentru funcţionarii publici şi personalul contractual, cu excepţia persoanelor alese sau numite politic Obiective Art 2 - Obiectivele prezentului cod urmăresc să asigure creşterea calităţii serviciului public, o bună administrare în realizarea interesului public, precum şi să contribuie la eliminarea birocraţiei şi a faptelor de corupţie din administraţia publică, prin: a) reglementarea normelor de conduită profesională necesare realizării unor raporturi sociale şi profesionale corespunză toare creării şi menţinerii la nivel înalt a prestigiului instituţiei funcţiei publice, al funcţionarilor publici şi al personalului contractual; b) informarea publicului cu privire la conduita profesională la care este îndreptăţit să se aştepte din partea personalului în exercitarea funcţiei; c) crearea unui climat de încredere şi respect reciproc între cetăţeni şi personalul Consiliului Judeţean Bihor, precum şi între personal şi angajaţii altor instituţii Principii generale Art 3 - Principiile care guvernează conduita profesională a personalului Consiliului Judeţean Bihor sunt următoarele: a) supremaţia Constituţiei şi a legii, principiu conform căruia angajaţii au îndatorirea de a respecta Constituţia şi legile ţării; b) prioritatea interesului public, principiu conform căruia angajaţii au îndatorirea de a considera interesul public mai presus decât interesul personal, în exercitarea funcţiei; ilor şi instituţiilor c) asigurarea egalităţii de tratament a cetăţenilor în faţa autorităţ publice, principiu conform căruia angajaţii au îndatorirea de a aplica acelaşi regim juridic în situaţii identice sau similare; d) profesionalismul, principiu conform căruia angajaţii au obligaţia de a îndeplini atribuţiile de serviciu cu responsabilitate, competenţă, eficienţă, corectitudine şi conştiinciozitate; e) imparţialitatea şi independenţa, principiu conform căruia angajaţii sunt obligaţi să aibă o atitudine obiectivă, neutră faţă de orice interes politic, economic, religios sau de altă natură, în exercitarea funcţiei; f) integritatea morală, principiu conform căruia angajaţilor le este interzis să solicite sau să accepte, direct ori indirect, pentru ei sau pentru alţii, vreun avantaj ori beneficiu în considerarea funcţiei pe care o deţin, sau să abuzeze în vreun fel de această funcţie; g) libertatea gândirii şi a exprimării, principiu conform căruia angajaţii pot să-şi exprime şi să-şi fundamenteze opiniile, cu respectarea ordinii de drept şi a bunelor moravuri; h) cinstea şi corectitudinea, principiu conform căruia în exercitarea funcţiei şi în îndeplinirea atribuţiilor de serviciu angajaţii trebuie să fie de bunăcredinţă; i) deschiderea şi transparenţa, principiu conform căruia activităţile desfăşurate de anagajaţi în exercitarea funcţiei lor sunt publice şi pot fi supuse monitorizării cetăţenilor Termeni Art 4 - În înţelesul prezentei cod, expresiile şi termenii de mai jos au următoarele semnificaţii conform legii: a) funcţionar public - persoana numită într-o funcţie publică în condiţiile Legii nr 188/1999 privind Statutul funcţionarilor publici, republicată cu modificările şi completările ulterioare; b) funcţie publică - ansamblul atribuţiilor şi responsabilităţilor stabilite de autoritatea sau instituţia publică, în temeiul legii, în scopul realizării competenţelor sale; c) personal contractual ori angajat contractual - persoana numită într o funcţie în autorităţile şi instituţiile publice în condiţiile Legii nr 53/2003, cu modificările şi completările ulterioare; d) funcţie - ansamblul atribuţiilor şi responsabilităţilor stabilite de autoritatea sau instituţia publică, în temeiul legii, în fişa postului; e) interes public - acel interes care implică garantarea şi respectarea de către instituţiile şi autorităţile publice a drepturilor, libertăţilor şi intereselor legitime ale cetăţenilor, recunoscute de Constituţie, legislaţia internă şi tratatele internaţionale la care România este parte, precum şi îndeplinirea atribuţiilor de serviciu, cu respectarea principiilor eficienţei, eficacităţii şi economicităţii cheltuirii resurselor; f) interes personal - orice avantaj material sau de altă natură, urmărit ori obţinut, în mod direct sau indirect, pentru sine ori pentru alţii, de către personalul contractual prin folosirea reputaţiei, influenţei, facilităţilor, relaţiilor, informaţiilor la care are acces, ca urmare a exercitării atribuţiilor funcţiei; g) conflict de interese - acea situaţie sau împrejurare în care interesul personal, direct ori indirect, al angajatului contractual contravine interesului public, astfel încât afectează sau ar putea afecta independenţa şi imparţialitatea sa în luarea deciziilor ori îndeplinirea la timp şi cu obiectivitate a îndatoririlor care îi revin în exercitarea funcţiei deţinute; h) informaţie de interes public - orice informaţie care priveşte activităţile sau care rezultă din activităţile unei autorităţi publice ori instituţii publice, indiferent de suportul ei; i) informaţie cu privire la date personale - orice informaţie privind o persoană identificată sau identificabilă CAPITOLUL II NORME GENERALE DE CONDUITĂ PROFESIONALĂ A PERSONALULUI Asigurarea unui serviciu public de calitate Art 5 (1) Personalul din cadrul Consiliului Judeţean Bihor are obligaţia de a asigura un serviciu public de calitate în beneficiul cetăţenilor, prin participarea activă la luarea deciziilor şi la transpunerea lor în practică, în scopul realizării competenţelor autorităţilor şi ale instituţiilor publice, în limitele atribuţiilor stabilite prin fişa postului (2) În exercitarea funcţiei personalul are obligaţia de a avea un comportament profesionist, precum şi de a asigura, în condiţiile legii, transparenţa administrativă, pentru a câştiga şi a menţine încrederea publicului în integritatea, imparţialitatea şi eficacitatea autorităţilor şi instituţiilor publice Respectarea Constituţiei şi a legilor Art 6 (1) Personalul din cadrul Consiliului Judeţean Bihor are obligaţia ca, prin actele şi faptele sale, să respecte Constituţia, legile ţării şi să acţioneze pentru punerea în aplicare a dispoziţiilor legale, în conformitate cu atribuţiile care le revin, cu respectarea eticii profesionale (2) Personalul salariat trebuie să se conformeze dispoziţiilor legale privind restrângerea exerciţiului unor drepturi, datorată naturii funcţiilor deţinute Loialitatea faţă de autorităţile şi instituţiile publice Art 7 (1) Personalul salariat are obligaţia de a apăra cu loialitate prestigiul autorităţii sau instituţiei publice în care îşi desfăşoară activitatea, precum şi de a se abţine de la orice act ori fapt care poate produce prejudicii imaginii sau intereselor legale ale acesteia (2) Angajaţilor le este interzis: a) să exprime în public aprecieri neconforme cu realitatea în legătură cu activitatea autorităţii sau instituţiei publice în care îşi desfăşoară activitatea, cu politicile şi strategiile acesteia ori cu proiectele de acte cu caracter normativ sau individual; b) să facă aprecieri în legătură cu litigiile aflate în curs de soluţionare şi în care în care îşi desfăşoară activitatea are calitatea de parte, autoritatea sau instituţia publică dacă nu sunt abilitaţi în acest sens; c) să dezvăluie informaţii care nu au caracter public, în alte condiţii decât cele prevăzute de lege; d) să dezvăluie informaţiile la care au acces în exercitarea funcţiei, dacă această dezvăluire este de natură să atragă avantaje necuvenite ori să prejudicieze imaginea sau drepturile instituţiei ori ale unor funcţionari publici sau angajaţi contractuali, precum şi ale persoanelor fizice sau juridice; e) să acorde asistenţă şi consultanţă persoanelor fizice sau juridice, în vederea promovării de acţiuni juridice ori de altă natură împotriva statului sau autorităţii ori instituţiei publice în care îşi desfăşoară activitatea (3) Prevederile alin (2) lit a)-d) se aplică şi după încetarea raportului de muncă, pentru o perioadă de 2 ani, dacă dispoziţiile din legi speciale nu prevăd alte termene (4) Prevederile prezentului cod de conduită nu pot fi interpretate ca o derogare de la obligaţia legală a personalului de a furniza informaţii de interes public celor interesaţi, în condiţiile legii Libertatea opiniilor Art 8 (1) În îndeplinirea atribuţiilor de serviciu angajaţii au obligaţia de a respecta demnitatea funcţiei deţinute, corelând libertatea dialogului cu promovarea intereselor autorităţii sau instituţiei publice în care îşi desfăşoară activitatea (2) În activitatea lor angajaţii au obligaţia de a respecta libertatea opiniilor şi de a nu se lăsa influenţaţi de considerente personale (3) În exprimarea opiniilor, personalul trebuie să aibă o atitudine conciliantă şi să evite generarea conflictelor datorate schimbului de păreri Activitatea publică Art 9 (1) Relaţiile cu mijloacele de informare în masă se asigură de către persoanele desemnate în acest sens de conducătorul autorităţii sau instituţiei publice, în condiţiile legii (2) Angajaţii desemnaţi să participe la activităţi sau dezbateri publice, în calitate oficială, trebuie să respecte limitele mandatului de reprezentare încredinţat de conducătorul autorităţii ori instituţiei publice în care îşi desfăşoară activitatea sau mandatul dat de demnitarul în cabinetul căruia sunt încadraţi (3) În cazul în care nu sunt desemnaţi în acest sens, angajaţii pot participa la activităţi sau opinia exprimată nu dezbateri publice, având obligaţia de a face cunoscut faptul că reprezintă punctul de vedere oficial al autorităţii ori instituţiei publice în cadrul căreia îşi desfăşoară activitatea Activitatea politică Art 10 În exercitarea funcţiei deţinute, personalului îi este interzis: a) să participe la colectarea de fonduri pentru activitatea partidelor politice; b) să furnizeze sprijin logistic candidaţilor la funcţii de demnitate publică; c) să colaboreze, atât în cadrul relaţiilor de serviciu, cât şi în afara acestora, cu persoanele fizice sau juridice care fac donaţii ori sponsorizări partidelor politice; d) să afişeze în cadrul autorităţilor sau instituţiilor publice însemne ori obiecte inscripţionate cu sigla sau denumirea partidelor politice ori a candidaţilor acestora Folosirea imaginii proprii Art 11 În considerarea funcţiei pe care o deţine, personalul are obligaţia de a nu permite utilizarea numelui sau a imaginii proprii în acţiuni publicitare pentru promovarea unei activităţi comerciale, precum şi în scopuri electorale Cadrul relaţiilor în exercitarea atribuţiilor funcţiei Art 12 (1) În relaţiile interne, interinstituţionale precum şi cu persoanele fizice sau juridice, angajaţii sunt obligaţi să aibă un comportament bazat pe respect, bună-credinţă, corectitudine şi amabilitate (2) Personalul are obligaţia de a nu aduce atingere onoarei, reputaţiei şi demnităţii persoanelor din cadrul autorităţii sau instituţiei publice în care îşi desfăşoară activitatea, precum şi ale persoanelor cu care intră în legătură în exercitarea funcţiei, prin: a) întrebuinţarea unor expresii jignitoare; b) dezvăluirea aspectelor vieţii private; c) formularea unor sesizări sau plângeri calomnioase (3) Personalul Consiliului Judeţan Bihor trebuie să adopte o atitudine imparţială şi justificată pentru rezolvarea clară şi eficientă a problemelor cetăţenilor Personalul are obligaţia să respecte principiul egalităţii cetăţenilor în faţa legii şi a autorităţii publice, prin: a) promovarea unor soluţii coerente, conform principiului tratamentului nediferenţiat, raportate la aceeaşi categorie de situaţii de fapt; b) eliminarea oricărei forme de discriminare bazate pe aspecte privind naţionalitatea, convingerile religioase şi politice, starea materială, sănătatea, vârsta, sexul sau alte aspecte Conduita în cadrul relaţiilor internaţionale Art 13 (1) Personalul Consiliului Judeţan Bihor care reprezintă autoritatea publică în cadrul unor organizaţii internaţionale, instituţii de învăţământ, conferinţe, seminarii şi alte activităţi cu caracter internaţional are obligaţia să promoveze o imagine favorabilă ţării şi iei publice pe care o reprezintă autorităţii sau instituţ (2) În relaţiile cu reprezentanţii altor state, angajaţii au obligaţia de a nu exprima opinii personale privind aspecte naţionale sau dispute internaţionale (3) În deplasările în afara ţării, personalul este obligat să aibă o conduită corespunzătoare regulilor de protocol şi să respecte legile şi obiceiurile ţării gazdă Interdicţia privind acceptarea cadourilor, serviciilor şi avantajelor Art 14 Angajaţii Consiliului Judeţan Bihor nu trebuie să solicite ori să accepte cadouri, servicii, favoruri, invitaţii sau orice alt avantaj, care le sunt destinate personal, familiei, părinţilor, prietenilor ori persoanelor cu care au avut relaţii de afaceri sau de natură politică, care le pot influenţa imparţialitatea în exercitarea funcţiilor publice deţinute ori pot constitui o recompensă în raport cu aceste funcţii (2) Angajaţii au obligaţia de a declara şi prezenta la conducătorul instituţiei, în termen de 30 i de de zile de la primire, bunurile pe care le-au primit cu titlu gratuit în cadrul unor activităţprotocol în exercitarea mandatului sau a funcţiei, fiind exceptate medaliile, decoraţiile, insignele, ordinele, eşarfele, colanele şi altele asemenea, primite în exercitarea demnităţii sau a funcţiei, obiectele de birotică cu o valoare de până la 50 euro Participarea la procesul de luare a deciziilor Art 15 (1) În procesul de luare a deciziilor angajaţii au obligaţia să acţioneze conform prevederilor legale şi să îşi exercite capacitatea de apreciere în mod fundamentat şi imparţial (2) Angajaţii au obligaţia de a nu promite luarea unei decizii de către autoritatea sau instituţia publică, de către alţi angajaţi şindeplinirea atribuţiilor în mod privilegiat Obiectivitate în evaluare Art 16 (1) În exercitarea atribuţiilor specifice funcţiilor de conducere, angajaţii au obligaţia să asigure egalitatea de şanse şi tratament cu privire la dezvoltarea carierei pentru personalul din subordine (2) Personalul de conducere are obligaţia să examineze şi să aplice cu obiectivitate criteriile de evaluare a competenţ ei profesionale pentru personalul din subordine, atunci când propune ori aprobă promovări, transferuri, numiri sau eliberări din funcţii ori acordarea de stimulente materiale sau morale, excluzând orice formă de favoritism ori discriminare (3) Personalul de conducere are obligaţia de a nu favoriza sau defavoriza accesul ori promovarea în funcţii pe criterii discriminatorii, de rudenie, afinitate sau alte criterii neconforme cu principiile prevăzute la art 3 Folosirea abuzivă a atribuţiilor funcţiei deţinute Art 17 (1) Personalul are obligaţia de a nu folosi atribuţiile funcţiei deţinute în alte scopuri decât cele prevăzute de lege (2) Prin activitatea de luare a deciziilor, de consiliere, de evaluare sau de participare la anchete ori acţiuni de control, personalul nu poate urmări obţinerea de foloase sau avantaje în interes personal ori producerea de prejudicii materiale sau morale altor persoane (3) Angajaţii au obligaţia de a nu interveni sau influenţa vreo anchetă de orice natură, din cadrul instituţiei sau din afara acesteia, în considerarea funcţiei pe care o deţin (4) Angajaţii au obligaţia de a nu impune altor angajaţi să se înscrie în organizaţii sau asociaţii, indiferent de natura acestora, ori de a nu le sugera acest lucru, promiţându-le acordarea unor avantaje materiale sau profesionale Utilizarea resurselor publice Art 18 (1) Personalul este obligat să asigure ocrotirea proprietăţii publice şi private a statului şi a unităţilor administrativ-teritoriale, să evite producerea oricărui prejudiciu, acţionând în orice situaţie ca un bun proprietar (2) Personalul are obligaţia să folosească timpul de lucru, precum şi bunurile aparţinând autorităţii sau instituţiei publice numai pentru desfăşurarea activităţilor aferente funcţiei deţinute (3) Personalul trebuie să propună şi să asigure, potrivit atribuţiilor care îi revin, folosirea utilă şi eficientă a banilor publici, în conformitate cu prevederile legale (4) Personalului care desfăşoară activităţi publicistice în interes personal sau activităţi didactice îi este interzis să folosească timpul de lucru ori logistica autorităţii sau a instituţiei publice pentru realizarea acestora Limitarea participării la achiziţii, concesionări sau închirieri Art 19 (1) Orice angajat poate achiziţiona un bun aflat în proprietatea privată a statului sau a unităţilor administrativ-teritoriale, supus vânzării în condiţiile legii, cu excepţia următoarelor cazuri: a) când a luat cunoştinţă, în cursul sau ca urmare a îndeplinirii atribuţiilor de serviciu, despre valoarea ori calitatea bunurilor care urmează să fie vândute; b) când a participat, în exercitarea atribuţiilor de serviciu, la organizarea vânzării bunului respectiv; c) când poate influenţa operaţiunile de vânzare sau când a obţinut informaţii la care persoanele interesate de cumpărarea bunului nu au avut acces (2) Dispoziţiile alin (1) se aplică în mod corespunzător şi în cazul concesionării sau închirierii unui bun aflat în proprietatea publică ori privată a statului sau a unităţilor administrativ-teritoriale (3) Angajaţilor le este interzisă furnizarea informaţiilor referitoare la bunurile proprietate publică sau privată a statului ori a unităţilor administrativ teritoriale, supuse operaţiunilor de vânzare, concesionare sau închiriere, în alte condiţii decât cele prevăzute de lege (4) Prevederile alin (1)-(3) se aplică în mod corespunzător şi în cazul realizării tranzacţiilor prin interpus sau în situaţia conflictului de interese CAPITOLUL III CONFLICTUL DE INTERESE PRIVIND FUNCŢIONARII PUBLICI Art 20 Prin conflict de interese se înţelege situaţia în care persoana ce exercită o demnitate publică sau o funcţie publică are un interes personal de natură patrimonială, care ar putea influenţa îndeplinirea cu obiectivitate a atribuţiilor care îi revin potrivit Constituţiei şi altor acte normative Art 21 Principiile care stau la baza prevenirii conflictului de interese în exercitarea demnităţilor publice şi funcţiilor publice sunt: imparţialitatea, integritatea, transparenţa deciziei şi supremaţia interesului public Art 22 (1) Funcţionarul public este în conflict de interese dacă se află în una dintre următoarele situaţii: a) este chemat să rezolve cereri, să ia decizii sau să participe la luarea deciziilor cu privire la persoane fizice şi juridice cu care are relaţii cu caracter patrimonial; b) participă în cadrul aceleiaşi comisii, constituite conform legii, cu funcţionari publici care au calitatea de soţ sau rudă de gradul I; c) interesele sale patrimoniale, ale soţului sau rudelor sale de gradul I pot influenţa deciziile pe care trebuie să le ia în exercitarea funcţiei publice (2) În cazul existenţei unui conflict de interese, funcţionarul public este obligat să se abţină de la rezolvarea cererii, luarea deciziei sau participarea la luarea unei decizii şi să-l informeze de îndată pe şeful ierarhic căruia îi este subordonat direct Acesta este obligat să ia măsurile care se impun pentru exercitarea cu imparţialitate a funcţiei publice, în termen de cel mult 3 zile de la data luării la cunoştinţă (3) În cazurile prevăzute la alin (1), conducătorul autorităţii sau instituţiei publice, la propunerea şefului ierarhic căruia îi este subordonat direct funcţionarul public în cauză, va desemna un alt funcţionar public, care are aceeaşi pregă tire şi nivel de experienţă (4) Încălcarea dispoziţiilor alin (2) poate atrage, după caz, răspunderea disciplinară, administrativă, civilă ori penală, potrivit legii Incompatibilităţi privind funcţionarii publici Art 23 (1) Calitatea de funcţionar public este incompatibilă cu orice altă funcţie publică decât cea în care a fost numit, precum şi cu funcţiile de demnitate publică (2) Funcţionarii publici nu pot deţine alte funcţii şi nu pot desfăşura alte activităţi, remunerate sau neremunerate, după cum urmează: a) în cadrul autorităţilor sau instituţiilor publice; b) în cadrul cabinetului demnitarului, cu excepţia cazului în care funcţionarul public este suspendat din funcţia publică, în condiţiile legii, pe durata numirii sale; c) în cadrul regiilor autonome, societăţilor comerciale ori în alte unităţi cu scop lucrativ din sectorul public; d) în calitate de membru al unui grup de interes economic în situaţie de incompatibilitate, în sensul prevederilor alin (2) lit a) şi c), (2^1) Nu se află funcţionarul public care: a) este desemnat printr-un act administrativ, emis în condiţiile legii, să reprezinte interesele statului în legătură cu activităţile desfăşurate de operatorii economici cu capital ori patrimoniu integral sau majoritar de stat, în condiţiile rezultate din actele normative în vigoare; b) este desemnat printr-un act administrativ, emis în condiţiile legii, să participe în calitate de reprezentant al autorităţii ori instituţiei publice în cadrul unor organisme sau organe colective de conducere constituite în temeiul actelor normative în vigoare; c) exercită un mandat de reprezentare, pe baza desemnării de către o autoritate sau instituţie publică, în condiţiile expres prevăzute de actele normative în vigoare (2^2) Nu se află în situaţie de incompatibilitate, în sensul prevederilor alin (2), funcţionarul public care este desemnat prin act administrativ pentru a face parte din echipa de proiect finanţat din fonduri comunitare nerambursabile postaderare, precum şi din împrumuturi externe contractate sau garantate de stat rambursabile sau nerambursabile, cu excepţia funcţionarilor publici care exercită atribuţii ca auditor sau atribuţii de control asupra activităţii derulate în cadrul acesteia şi a funcţionarilor publici care fac parte din echipa de proiect, dar pentru care activitatea desfăşurată în cadrul respectivei echipe generează o situaţie de conflict de interese cu funcţia publică pe care o ocupă (3) Funcţionarii publici care, în exercitarea funcţiei publice, au desfăşurat activităţi de monitorizare şi control cu privire la societăţi comerciale sau alte unităţi cu scop lucrativ de natura celor prevăzute la alin (2) lit c) nu pot să-şi desfăşoare activitatea şi nu pot acorda consultanţă de specialitate la aceste societăţi timp de 3 ani după ieşirea din corpul funcţionarilor publici (4) Funcţionarii publici nu pot fi mandatari ai unor persoane în ceea ce priveşte efectuarea unor acte în legătură cu funcţia publică pe care o exercită (5) În situaţia prevăzută la alin (2) lit b), la încheierea mandatului demnitarului, funcţionarul public este reîncadrat în funcţia publică deţinută sau într-o funcţie similară Art 24 (1) Nu sunt permise raporturile ierarhice directe în cazul în care funcţ ionarii publici respectivi sunt soţi sau rude de gradul I (2) Prevederile alin (1) se aplică şi în cazul în care şeful ierarhic direct are calitatea de demnitar (3) Persoanele care se află în una dintre situaţiile prevăzute la alin (1) sau (2) vor opta, în termen de 60 de zile, pentru încetarea raporturilor ierarhice directe sau renunţarea la calitatea de demnitar (4) Orice persoană poate sesiza existenţa situaţiilor prevăzute la alin (1) sau (2) (5) Situaţiile prevăzute la alin (1) şi neîndeplinirea obligaţiei prevăzute la alin (3) se constată de către şeful ierarhic superior al funcţionarilor publici respectivi, care dispune încetarea raporturilor ierarhice directe dintre funcţionarii publici soţi sau rude de gradul I (6) Situaţiile prevăzute la alin (2) şi neîndeplinirea obligaţiei prevăzute la alin (3) se constată, după caz, de către primul-ministru, ministru sau prefect, care dispune încetarea raporturilor ierarhice directe dintre demnitar şi funcţionarul public soţ sau rudă de gradul I Art 25 (1) Funcţionarii publici, funcţionarii publici parlamentari şi funcţionarii publici cu rii ştiinţifice, al statut special pot exercita funcţii sau activităţi în domeniul didactic, al cercetă creaţiei literar-artistice Funcţionarii publici, funcţionarii publici parlamentari şi funcţionarii publici cu statut special pot exercita funcţii în alte domenii de activitate din sectorul privat, care nu sunt în legătură directă sau indirectă cu atribuţiile exercitate ca funcţionar public, funcţionar public parlamentar sau funcţionar public cu statut special, potrivit fişei postului (2) În situaţia funcţionarilor publici care desfăşoară activităţile prevăzute la alin (1), documentele care alcătuiesc dosarul profesional sunt gestionate de către autoritatea sau instituţia publică la care aceştia sunt numiţi Art 26 (1) Funcţionarul public poate candida pentru o funcţie eligibilă sau poate fi numit într-o funcţie de demnitate publică (2) Raportul de serviciu al funcţionarului public se suspendă: a) pe durata campaniei electorale, până în ziua ulterioară alegerilor, dacă nu este ales; iei de demnitate publică, în cazul în b) până la încetarea funcţiei eligibile sau a funcţ care funcţionarul public a fost ales sau numit Art 27 (1) Funcţionarii publici pot fi membri ai partidelor politice legal constituite (2) Funcţionarilor publici le este interzis să fie membri ai organelor de conducere ale partidelor politice şi să exprime sau să apere în mod public poziţiile unui partid politic (3) Funcţionarii publici care, potrivit legii, fac parte din categoria înalţilor funcţionari publici nu pot fi membri ai unui partid politic, sub sancţiunea destituirii din funcţia publică CAPITOLUL IV VALORILE FUNDAMENTALE VALORILE MORALE: Integritatea Art 28 În cadrul Consiliului Judeţean Bihor, angajaţii reprezintă un colectiv cu o conduită onestă Loialitatea Art 29 Angajaţii sunt devotaţi instituţiei şi clienţilor săi, în scopul îndeplinirii obiectivelor asumate de Consiliul Judeţean Bihor Responsabilitatea Art 30 Fiecare angajat îşi asumă responsabilitatea pentru activităţile întreprinse, şi este gata să suporte consecinţele acestora Respectul Legii Art 31 Angajaţii respectă prevederile legii si nu se abat de la acestea Nu este tolerată încălcarea legii Echitatea Art 32 Angajaţii instituţiei, clienţii, colaboratorii, partenerii, sunt trataţi imparţial, corect şi echitabil Demnitatea umană Art 33 Fiecare persoană este unică şi trebuie să i se respecte demnitatea Art 34 Fiecă rei persoane îi este garantată dezvoltarea liberă şi deplină a personalităţii Toţi oamenii sunt trataţi cu demnitate cu privire la modul lor de viaţă, cultură, credinţele şi valorile personale VALORILE PROFESIONALE: Angajamentul Art 35 Angajamentul presupune dorinţa fiecărui salariat şi a conducerii Consiliului Judeţean Bihor zi de zi de a progresa în stăpânirea funcţiei deţinute şi de a-şi îmbunătăţi performanţele, conform planurilor de acţiune decise de comun acord pentru a asigura cetăţenilor un serviciu de calitate Lucrul în echipă Art 36 Conform căreia toţi salariaţii, personal contractual sau funcţionar public, face parte dintr-o echipă şi trebuie sprijinit toată echipa şi toţi să primească sprijin din partea conducerii Acest spirit de echipă trebuie simţit şi exprimat în relaţiile cu ceilalţi colaboratori sau cetăţeni Transparenţa internă şi externă Art 37 Pe plan intern transparenţa însemnă împărţirea succesului, dar şi a dificultăţilor Aceasta permite rezolvarea rapidă al acestora, înainte să se agraveze şi să provoace prejudicii cetăţeanului, echipei, partenerilor consiliului judeţean, clienţilor consiliului judeţean Art 38 Pe plan extern, transparenţa înseamnă dezvoltarea relaţiilor cu cetăţenii, partenerii, clienţii consiliului judeţean care trebuie pus sub dublă constrângere: a încrederii şi a eticii Art 39 Consiliul Judeţean Bihor trebuie să se comporte şi să fie perceput ca o autoritate responsabilă şi etică Confidenţialitatea Art 40 În acordarea serviciilor din administraţia public locală se impune luarea de măsuri posibile şi rezonabile pentru asigurarea confidenţialităţii datelor CAPITOLUL V REGULILE DE COMPORTAMENT ŞI CONDUITĂ ÎN ACORDAREA SERVICIILOR PUBLICE Art 41 Complexitatea şi diversitatea sistemelor de relaţii în baza cărora se acordă servicii publice impune respectarea unor norme de comportament şi conduită în scopul: a ) de a ghida persoana implicată în acordarea serviciilor, în momentul în care aceasta se confruntă cu dileme practice care implică o problematică etică; b ) de a asigura beneficiarii, dar şi potenţialii beneficiari de servicii sociale împotriva incompetenţei şi a neprofesionaliştilor; c ) de a reglementa comportamentul persoanelor implicate în acordarea serviciilor publice precum şi relaţiile acestora cu cetăţenii, cu colegii, cu reprezentanţii altor instituţii ii civile sau ai societăţ d ) de a asigura supervizare şi consultanţă personalului implicat în acordarea serviciilor publice în vederea evaluării activităţii acestora Art 42 Reguli de comportament şi conduită în relaţia client – profesionist: 1 În identificarea clientului, evidenţierea, diagnosticarea şi evaluarea nevoii acestuia , în vederea realizării de acţiuni şi măsuri cu caracter preventiv, monitorizare: - profesionistul trebuie să manifeste disponibilitate faţă de clientul – cetăţean, partener, organisme civile, alte instituţii, autorităţi publice - ,să fie dispus să asculte şi să orienteze la compartimentele de specialitate - profesionistul stabileşte împreună cu clientul care este problema asupra căreia urmează să se acţioneze; - să asculte şi să nu intervină decât în momentele propice; - să inspire încredere clientului; - să ştie să-I suscite şi să-i menţină interesul pentru subiectul interviului; - să manifeste empatie, respectiv să înţeleagă ceea ce îi spune interlocutorul, să fie capabil să se pună în situaţia acestuia; - să reducă, pe cât posibil, distanţa dintre el şi client (distanţa datorată diferenţelor de statut social, de cultură, de sex, etc ); - profesionistul trebuie să fie capabil de a înlătura barierele psihologice ale comunicării şi să-şi dea seama de mecanismele de apărare ale eului pe care clientul le utilizează pentru a ocoli răspunsurile mai sensibile şi problemele care-l privesc îndeaproape; 2 În furnizarea serviciilor de informare Informare competentă, corectă, completă, adecvată, transparentă, operativă: - profesioniştii trebuie să ofere cel mai competent ajutor posibil ceea ce presupune o bună pregătire profesională , teoretică şi practică, limbajul profesional trebuie să fie clar, concis la nivelul capacităţii de înţelegere a clientului, clientului i se vor prezenta date, avantajele şi dezavantajele opţiunilor posibile, informarea trebuie să răspundă nevoilor şi problemelor clientului, informarea să se facă în cel mai scurt timp de la solicitarea clientului 3 În furnizarea serviciilor publice Furnizarea se realizează în baza unui contract între serviciul public şi client cu precizarea drepturilor şi obligaţiilor părţilor precum şi a sancţiunilor în cazul nerespectării clauzelor contractuale; - profesionistul face o analiză corectă şi obiectivă a nevoilor şi problemelor obiectului alegând strategia şi metodele adecvate în rezolvarea problemelor; - profesionistul nu face discriminări în funcţie de gen, vârstă, capacitate fizică sau mintală, culoare, categorie socială, rasă, religie, limbă, convingere politică; - profesionistul nu intră în relaţii de consiliere cu prieteni, colegi, cunoscuţi sau rude; - profesionistul nu se va implica în relaţii sentimentale cu clientul; - profesionistul pune interesul clientului mai presus de interesul său; - profesionistul nu poate impune o decizie luată de el clientului său, - profesionistul trebuie să ţină seama de opţiunea clientului; Art 43 Reguli de comportament şi conduită în relaţia coleg – coleg 1 Între colegi trebuie să existe cooperare şi susţinerea reciprocă motivat de faptul că toţi angajaţii sunt mobilizaţi pentru realizarea unor obiective comune conform Regulamentului de Organizare şi Funcţionare, comunicarea prin transferul de informaţii între colegi fiind esenţială în soluţionarea cu eficienţă a problemelor 2 Colegii îşi datorează respect reciproc, consideraţie, dreptul la opinie, eventualele divergenţe, nemulţumiri, apărute între aceştia soluţionându-se fără să afecteze relaţia de colegialitate, evitându-se utilizarea cuvintelor, a expresiilor şi gesturilor inadecvate, manifestând atitudine reconciliantă 3 Intre colegi trebuie să existe sinceritate şi corectitudine, opiniile exprimate să realităţii, eventualele nemulţumiri dintre colegi să fie exprimate direct corespundă netendenţios 4 Relaţia dintre colegi trebuie să fie egalitară, bazată pe recunoaşterea intraprofesională, pe colegialitate, pe performanţă în practică şi contribuţie la teorie 5 Între colegi în desfăşurarea activităţii trebuie să fie prezent spiritul competiţional care asigură progresul profesional, acordarea unor servicii publice de calitate, evitându-se comportamentele concurenţiale, de promovare ilicită a propriei imagini, de atragere a clienţilor, de denigrare a colegilor; comportamentul trebuie să fie competitiv, loial, bazat pe promovarea calităţilor şi a meritelor profesionale nicidecum pe evidenţierea defectelor celorlalţi 6 În relaţia dintre colegi trebuie permanent promovat spiritul de echipă, deciziile fiind luate prin consens, manifestându-se deschidere la sugestiile colegilor admiţând critica în mod constructiv şi responsabil dacă este cazul, să împărtăşească din cunoştinţele şi experienţa acumulată în scopul promovării reciproce a progresului profesional Art 44 Constituie încălcări ale principiului colegialităţii: a) discriminarea, hărţuirea de gen, etnică sau sub orice altă formă, folosirea violenţei fizice sau psihice, limbajul ofensator ori abuzul de autoritate la adresa unui coleg; b) promovarea sau tolerarea unor comportamente dintre cele descrise în acest Cod Etic de către conducerea Consiliului Judeţ ean Bihor, compartimentelor, birourilor, serviciilor, direcţiilor; c) discreditarea în mod injust a ideilor, ipotezelor sau rezultatelor cercetărilor unui coleg; d) formularea în faţa clienţilor a unor comentarii lipsite de curtoazie la adresa pregătirii profesionale, a ţinutei morale sau a unor aspecte ce ţin de viaţa privată a unui coleg; e) sfătuirea clienţilor să nu depune o cerere, petiţie, plângeri sau sesizări vădit neîntemeiate la adresa unui coleg; f) utilizarea şi dezvăluirea în activitatea administrativă a informaţiilor transmise cu titlu confidenţial de un alt coleg Art 45 În relaţia angajat – reprezentanţi ai altor instituţii şi ai societăţii civile 1 Relaţiile fiecărui angajat cu reprezentanţii altor instituţii şi ai societăţii civile vor avea în vedere interesul clientului, manifestând respect şi atitudine conciliantă în identificarea şi soluţionarea tuturor problemelor evitând situaţiile conflictuale, după caz procedând la soluţionarea pe cale amiabilă 2 În reprezentarea instituţiei în faţa oricăror persoane fizice sau juridice angajatul trebuie să fie de bună credinţă, contribuind la realizarea scopurilor şi obiectivelor serviciului 3 Angajatul este obligat la apărarea prestigiului serviciului, în desfăşurarea activităţii profesionale şi în luarea deciziilor fiind reţinut la respectarea întocmai a normelor legale în vigoare şi aducerea lor la cunoştinţa celor interesaţi, pentru promovarea unei imagini pozitive a serviciului, pentru asigurarea transparenţei activităţii instituţiei şi creşterea credibilităţii acesteia 4 Angajatul colaborează cu alte instituţii în interesul clientului în scopul realizării optime a programelor şi strategiilor instituţiei evitând dezvăluirea informaţiilor confidenţiale 5 Angajatul nu poate folosi imaginea instituţiei în scopuri personale, comerciale sau electorale CAPITOLUL VI SANCŢIUNI, MODUL DE SOLUŢIONARE A RECLAMAŢIILOR Art 46 Nerespectarea prevederilor prezentului Cod de Etică atrage răspunderea persoanei vinovate Art 47 Stabilirea vinovăţiei se face cu respectarea procedurilor legale în vigoare şi în conformitate cu normele Codului de Conduită al personalului, Regulamentul de ordine interioară al autorităţii Art 48 Reclamaţiile şi sesizările referitoare la acordarea serviciilor publice se înregistrează şi soluţionează cu respectarea procedurii stabilită la nivelul instituţiei în conformitate cu normele legale în vigoare Art 49 Reclamaţiile şi sesizările se pot face şi verbal în cadrul programului de audienţe al Preşedintelui Consiliului Judeţean Bihor, vicepreşedinţilor şi a secretarului judeţului, sau în scris şi adresat autorităţii Consiliului Judeţean Bihor Art 50 Înregistrarea sesizării se realizează prin: a înscrierea în registrul de audienţe; b înscrierea în registrul sesizărilor; c înscrierea în registrul de intrare-ieşire al instituţ iei; Art 51 (1) Fiecare angajat al Consiliului Judeţean Bihor are datoria de a cunoaşte, şi respecta codul de conduită etică al instituţiei (2) Orice probleme legate de impunerea şi respectarea normelor de conduită, inclusiv iniţiativele privind completarea şi/sau modificarea normelor de conduită cuprinse în prezentul cod, vor fi prezentate consilierului de etică, care va analiza problemele şi le va înainta managementului în scris, care le va analiza şi va emite decizii (3) Angajatul care sesizează o astfel de problemă va fi informat de consilierul de etică cu privire la modul de soluţionare a sesizării sale, iar în cazul în care există o problemă de interpretare şi/sau de aplicare a codului de conduită etică, angajatul va solicita lămuriri de la consilierul de etică al instituţiei CAPITOLUL VII DISPOZIŢII FINALE Art 52 Prezentul cod va fi îmbunătăţit periodic prin grija consilierului etic, dată fiind complexitatea experienţei în domeniul administraţiei publice iei are obligaţia Art 53 Pentru informarea cetăţenilor consilierul de etică din cadrul instituţ de a asigura publicitatea intra-net pentru angajaţi şi de a afişa Codul de Etică la sediul Consiliului Judeţean Bihor într-un loc vizibil sau prin alte mijloace persoanelor interesate Art 54 Prezentul Cod de Etică intră in vigoare la data de 23 04 2012 